b'\n_START_ARTICLE_\nDvoglava stegenska mi\xc5\xa1ica\n_START_PARAGRAPH_\nDvoglava stegenska mi\xc5\xa1ica (latinsko musculus biceps femoris) je mi\xc5\xa1ica, sestavljena iz dolge glave (caput longum) in kratke glave (caput breve). Izvira iz sedni\xc4\x8dne gr\xc4\x8davine s skupno kito s polkitasto mi\xc5\xa1ico ter lateralnega dela vzdol\xc5\xbenega nazob\xc4\x8danega roba telesa stegnenice. Pripenja se na lateralno stran me\xc4\x8dnice._NEWLINE_Mi\xc5\xa1ica je fleksor kolenskega sklepa, pri pokr\xc4\x8denem kolenskem sklepu rotira golen navzven, pri iztegnjenem pa rotira kol\xc4\x8dni sklep in spodnji ud navzven. Dolga glava mi\xc5\xa1ice izteguje in zunanje rotira kol\xc4\x8dni sklep._NEWLINE_O\xc5\xbeiv\xc4\x8duje jo \xc5\xbeivec ischiadicus (L5 do S2).'